
ŠILUTĖS RAJONO SAVIVALDYBĖS  NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI 
2023–2025 METŲ VEIKSMŲ PLANAS

I SKYRIUS
BENDROSIOS NUOSTATOS

[bookmark: n_2]Šilutės rajono savivaldybės neformaliojo suaugusiųjų švietimo ir tęstinio mokymosi 2023–2025 m. veiksmų planas (toliau – Veiksmų planas) parengtas atsižvelgiant ir įgyvendinant LR neformaliojo suaugusiųjų švietimo ir tęstinio mokymosi įstatymą, Neformaliojo suaugusiųjų švietimo ir tęstinio mokymosi 2016–2023 metų plėtros programą, patvirtintą LR Vyriausybės nutarimu, bei Šilutės rajono savivaldybės 2015–2024 metų strateginį veiklos planą, patvirtintą Šilutės rajono savivaldybės tarybos 2013 m. spalio 24 d. sprendimu Nr. T1-922 „Šilutės rajono savivaldybės 2015–2024 metų strateginio plėtros plano patvirtinimo“.
Šilutės rajono savivaldybės neformaliojo suaugusiųjų švietimo ir tęstinio mokymosi 2023–2025 m. veiksmų plano paskirtis – plėtoti ir tobulinti Šilutės rajono savivaldybės neformaliojo suaugusiųjų švietimo sistemą, sudarant sąlygas suaugusiųjų asmenų socialinei ir darbinei įtraukčiai, aktyviam pilietiškumui ir asmeniniam tobulėjimui.
               Veiksmų plano įgyvendinimas sustiprins neformaliojo suaugusiųjų švietimo ir tęstinio mokymosi paslaugų plėtrą, atsižvelgiant į suaugusiųjų mokymosi poreikius ir prioritetines kryptis.

II SKYRIUS
SITUACIJOS ANALIZĖ

             Šilutės savivaldybės tarybos 2020-02-27 sprendimu Nr. T1-264 buvo patvirtintas „Šilutės rajono savivaldybės neformaliojo suaugusiųjų švietimo tęstinio mokymosi 2020–2022 metų veiksmų planas“. Parengta šio plano įgyvendinimo ataskaita.
Gyventojų registro 2023 m. kovo mėn. duomenimis savivaldybėje deklaruoti 41 854 žmonės, asmenų nuo 18 metų  – 33 704.
Atsižvelgiant į suaugusiųjų švietimo ir tęstinio mokymosi poreikius, 2017 m. spalio mėn. Šilutėje įsteigtas Trečiojo amžiaus universitetas (toliau – TAU). Trečiojo amžiaus universitete veikia 2 fakultetai: Kultūros ir dvasinio tobulėjimo bei Sveikos gyvensenos. Šiais metais juos lanko 168 klausytojai (2020 m. – 204; 2021 m. – 163). Veikia 9 neformalaus ugdymo būreliai. 2020 metų spalio mėnesį įteikti garbės diplomai 59 Šilutės TAU lankytojams, kurie išklausė dvejų metų kursą.
Šilutėje veikia Šilutės jaunimo ir suaugusiųjų mokymo centras, koordinuojantis suaugusiųjų švietimą savivaldybėje, yra paskirtas koordinatorius. Centre organizuojami valstybinis lietuvių kalbos mokėjimo ir Lietuvos Respublikos Konstitucijos pagrindų egzaminai.   
Šilutės miesto ir seniūnijų gyventojams paslaugas teikia Šilutės rajono švietimo pagalbos tarnyba, Šilutės profesinio mokymo centras, Užimtumo tarnybos Šilutės skyrius (toliau – Užimtumo tarnyba), Šilutės turizmo informacijos centras, jo filialas – Tradicinių amatų centras Švėkšnoje, Šilutės atviras jaunimo centras, Šilutės kamerinis dramos teatras, Šilutės Hugo Šojaus muziejus, Šilutės rajono savivaldybės Fridricho Bajoraičio viešoji biblioteka bei 5 kultūros centrai: Šilutės kultūros ir pramogų, Salos etnokultūros ir informacijos, Kintų Vydūno kultūros, Žemaičių krašto etnokultūros, Senųjų kaimo tradicijų kultūros centras.  
Šilutės rajono savivaldybės Fridricho Bajoraičio viešosios bibliotekos (toliau – F. Bajoraičio viešoji biblioteka) tinklas tolygiai išsidėstęs visoje Šilutės rajono savivaldybėje, jungia viešąją biblioteką, 7 miestelių ir 14 kaimų filialų. 2022 m. bibliotekos tinklo paslaugomis naudojosi 15,4 proc. Šilutės rajono savivaldybės gyventojų. Iš viso užregistruoti 5902 skaitytojai, iš jų 1642 – viešojoje bibliotekoje ir 4260 – miestelių ir kaimų filialuose. Iš jų suaugusių skaitytojų – 3917. Per metus F. Bajoraičio viešojoje bibliotekoje apsilankė per 147 tūkst. lankytojų: iš jų 45671 – viešojoje bibliotekoje ir vidutiniškai po 7 016 – viename struktūriniame teritoriniame padalinyje (filiale).
Biblioteka yra atvira žinių ir informacijos skleidėja, teikianti galimybę bendruomenės vartotojams lygiomis teisėmis naudotis visų rūšių universaliais informacijos ištekliais, aktyviai dalyvauja žinių visuomenės kūrimo procese ir kultūriniame gyvenime, prisideda prie nuolatinio gyventojų mokymosi ir tobulėjimo, informacinės, skaitmeninės ir socialinės atskirties mažinimo, kuria kūrybingą ir inovatyvią neformaliojo suaugusiųjų mokymosi aplinką ir sudaro sąlygas savišvietai.
Skatindami išmaniai naudotis internetu, elektroninėmis paslaugomis F. Bajoraičio viešoji biblioteka ir jos filialai Šilutės rajono savivaldybės gyventojams rengia nemokamus skaitmeninio raštingumo mokymus pradedantiesiems ir pažengusiems, stiprina gyventojų medijų ir informacinio raštingumo gebėjimus, padedančius suprasti medijas, dalyvauti jų procesuose, skatinti pilietiškumą. Organizuoja programavimo, 3D modeliavimo ir  spausdinimo užsiėmimus, įvairias edukacijas, susitikimus su kūrėjais, organizuoja kultūros ir pilietiškumo renginius, stiprina suaugusiųjų anglų kalbos įgūdžius. Rengia ir įgyvendina projektus, programas, skirtas plėsti neformaliojo švietimo paslaugas suaugusiems asmenims, įgyti ir tobulinti bendrąsias kompetencijas, reikalingas suaugusių asmenų socialinei ir darbinei įtraukčiai.
Šilutės rajono švietimo pagalbos tarnybos veikla orientuota į dalykinių ir profesinių kompetencijų tobulinimą pedagoginiams darbuotojams.
Šilutės r. savivaldybės visuomenės sveikatos biuras (toliau – Visuomenės sveikatos biuras) siūlo daug trumpalaikių ir ilgalaikių fizinio ir psichinio sveikatinimo, mitybos programų miesto ir visos savivaldybės gyventojams.  Neformaliąsias sporto ir sveikatinimo programas suaugusiesiems siūlo sporto klubai. 
Užimtumo tarnybos duomenimis, 2023 sausio 1 d. Šilutės skyriuje buvo registruotas 2451 bedarbis. Nedarbo lygis 2023 m. pradžioje siekė 9,3 proc. Tarp darbo ieškančių asmenų 40 proc. sudaro asmenys vyresni nei 50 metų amžiaus ir labai panaši dalis – 40,8 proc. – sudaro asmenys, kurie gyvena kaimo vietovėse.  2023 m. sausio 1 dienos nedirbantis jaunimas iki 29 metų amžiaus sudarė 18,3 proc. 
Kaimiškosiose seniūnijose išlieka didelė sporto ir sveikatinimo programų, užsienio kalbų mokymosi, kompiuterinio raštingumo, gamybos ir verslumo kaimo teritorijoje, meninių edukacinių programų, šokių ir pan. paklausa.  
TIKSLAS. Sukurti mokymosi visą gyvenimą pasiūlos ir paklausos sistemą, kuri sudarytų sąlygas suaugusių asmenų socialinei ir darbinei įtraukčiai, aktyviam pilietiškumui ir asmeniniam tobulėjimui.
	 Uždaviniai, priemonės 
	Atsakingos /
vykdomosios institucijos
	Vykdymo laikas
	Planuojamos lėšos (EUR)

	
	
	
	2023 m.
	2024 m.
	2025 m.
	Finansavimo šaltinis 

	1. Uždavinys: Sudaryti sąlygas suaugusiems asmenims įgyti ir tobulinti bendrąsias kompetencijas plėtojant neformaliojo švietimo ir tęstinio mokymo paslaugas

	1.1. Organizuoti Medijų ir informacinio raštingumo stiprinimo mokymus suaugusiesiems
	F. Bajoraičio viešoji biblioteka
	2023–2025
	-
	-
	-
	Įstaigos lėšos

	1.2. Stiprinti skaitmeninio raštingumo įgūdžius, organizuoti mokymus
	F. Bajoraičio viešoji biblioteka
	2023–2025
	-
	-
	-
	Įstaigos lėšos

	1.3. Įtrauktis į edukacinių programų / užsiėmimų veiklas, krašto pažinimo ugdymas
	F. Bajoraičio viešoji biblioteka
	2023–2025
	-
	-
	-
	Įstaigos lėšos

	1.4. Stiprinti suaugusiųjų anglų kalbos įgūdžius
	F. Bajoraičio viešoji biblioteka
	2023–2025
	-
	-
	-
	Įstaigos lėšos

	1.5. Kultūrinio sąmoningumo, pilietiškumo ir meninės saviraiškos skatinimo veiklos (paskaitos, parodos, susitikimai, renginiai, minėjimai ir pan.)
	F. Bajoraičio viešoji biblioteka
	2023–2025
	-
	-
	-
	Projektinės lėšos 

	1.6. Suaugusiųjų, kurie nori persikvalifikuoti, pakeisti ar įgyti  paklausią darbo rinkoje profesiją, įtraukimas į mokymą
	Užimtumo tarnyba
	2023–2025 
	-
	-
	-
	VB lėšos

	1.7. Suaugusiųjų, kurie nori įgyti aukštos pridėtinės vertės kvalifikacijas ir kompetencijas, įtraukimas į mokymą
	Užimtumo tarnyba
	2023–2025 
	-
	-
	-
	VB lėšos

	1.8. Darbo rinkos dienų, seminarų bei mokymų organizavimas seniūnijose, bendradarbiaujant VMI ir SODRAI
	Užimtumo tarnyba
	2023 
	-
	-
	-
	VB lėšos

	1.9. Erasmus+ projektas „Darbuotojų kompetencijų tobulinimas Šilutės TAU sėkmingai veiklai“
	Jaunimo ir suaugusiųjų mokymo centras
	2023-06-01 
2024-09-30
	12 970
	-
	-
	ES lėšos

	1.10. Organizuoti suaugusiųjų mokymosi savaitę
	Jaunimo ir suaugusiųjų mokymo centras
	2023-11
2024-11
2025-11
	500
	500
	500
	SB lėšos

	1.11. Plėtoti senjorų mokymosi galimybes (Šilutės TAU)
	Jaunimo ir suaugusiųjų mokymo centras
	2023–2025
	10000
	10000
	10 000
	SB lėšos

	1.12. Projekto „Kartų skaitmenizacija kartu“ įgyvendinimas (ES solidarumo korpuso projektas)
	Atviras jaunimo centras
	2023
	6900
	-
	-
	ES lėšos

	1.13. Projekto „Šilutės jaunimo loftas“ įgyvendinimas
	Atviras jaunimo centras
	2023–2025 
	6 300
	20 000
	20 000
	Projektinės lėšos 

	1.14. Projekto „Mobilus darbas su jaunimu Šilutės rajono savivaldybėje“ įgyvendinimas
	Atviras jaunimo centras
	2023–2025
	20 000
	20 000
	20 000
	Projektinės lėšos

	1.15. Projektas, skirtas NEET neformaliam jaunimo švietimui, informavimui ir konsultavimui vieno langelio principu (pilotinis projektas)
	Atviras jaunimo centras

	
	70 000
	-
	-
	ES lėšos

	1.16. Akredituotos 5 NVO dėl socialinės reabilitacijos neįgaliesiems bendruomenėje organizavimo ir teikimo:
1.16.1. Mokymosi, užimtumo ir (ar) darbinių įgūdžių ugdymas, atkūrimas ir (ar) stiprinimas, padedant pasirengti dalyvauti darbo rinkoje ir (ar) įsidarbinti, ir (ar) išsilaikyti darbo vietoje ar dalyvauti užimtumo veikloje
	Savivaldybės administracijos Socialinės paramos skyrius
	2023–2025
	80 500
46 000
	88 600
50 600
	97 500
55 600
	VB lėšos
SB lėšos

	1.17. Bendrųjų ir profesinių kompetencijų tobulinimo programa „Andragogikos pagrindai“ suaugusiesiems, vykdantiems neformalųjį suaugusiųjų švietimą
	Švietimo pagalbos tarnyba
	2023–2025
	-
	5000
	5000
	SB lėšos

	1.18. Įgyvendinti neformaliojo švietimo programas ar projektus, skirtus tobulinti suaugusiųjų kvalifikaciją (konferencijos ir seminarai etnografine, istorine, kraštotyrine tematika) ir padedančius plėtoti suaugusiųjų saviraiškos galimybes
	H. Šojaus muziejus
	2023–2025 
	-
	-
	-
	Įstaigos lėšos

	1.19. Įgyvendinti studentų rėmimo programą
	Jaunimo reikalų koordinatorė
	2023–2025 
	100 000
	130 000
	155 000
	SB lėšos

	
2. Uždavinys: Stiprinti savivaldybės gyventojų sveikos gyvensenos gebėjimus

	2.1. Visuomenės psichikos sveikatos gerinimas (priklausomybių konsultantų paslaugos, individualios psichologo konsultacijos bei grupiniai užsiėmimai, baziniai savižudybių prevencijos mokymai)	
	Visuomenės sveikatos biuras
	2023–2025
	26 000
	31 500
	31 500
	VB (deleguota funkcija)

	2.2. Sveikatos stiprinimo programos tėvams „Neįtikėtini metai“ vykdymas	
	Visuomenės sveikatos biuras
	2023–2025
	5 400
	12 000
	12 000
	SB ir VB (deleguota funkcija)

	2.3. Sveikos gyvensenos įgūdžių formavimas (sveikos mitybos įgūdžių formavimas ir skatinimas, traumų  ir sužalojimų prevencijos skatinimas, gyventojų  (iki 64 m. amžiaus) fizinio aktyvumo skatinimas, širdies ir kraujagyslių ligų ir cukrinio diabeto rizikos grupių asmenų sveikatos stiprinimas ir šių ligų prevencija)
	Visuomenės sveikatos biuras
	2023–2025
	15 200
	16 200
	16 200
	VB (deleguota funkcija)

	2.4. Vyresnio amžiaus žmonių (65 metų ir vyresnių) fizinio aktyvumo skatinimas – sveikatinimo programa Trečiojo amžiaus universiteto klausytojams „Šokiai TAU“
	Visuomenės sveikatos biuras
	2023–2025
	4 000
	4 000
	4 000
	SB lėšos

	2.5. Užkrečiamųjų ligų prevencijos skatinimas ir supratimo apie mikroorganizmų atsparumą antimikrobinėms medžiagoms didinimas
	Visuomenės sveikatos biuras
	2023–2025
	1 000
	1 000
	1 000
	VB (deleguota funkcija)

	
3. Uždavinys: Stiprinti neformaliojo suaugusiųjų švietimą vykdančių institucijų partnerystę

	3.1. Šilutės atviro jaunimo centro ir Užimtumo tarnybos bendri užsiėmimai nedirbančiam jaunimui
	Atviras jaunimo centras, Užimtumo tarnyba
	2023–2025 
	-
	-
	-
	Vidiniai resursai

	3.2. Šilutės atviro jaunimo centro ir vietos veiklos grupės „Pamario kraštas“ projektai jaunimui
	Atviras jaunimo centras, Vietos veiklos grupė „Pamario kraštas“
	2023–2025 
	-
	20 000
	20 000
	ES lėšos

	3.3. Steigti Šilutės rajono savivaldybėje TAU padalinius
	Koordinatorius
F. Bajoraičio viešoji biblioteka
Šilutės rajono savivaldybės seniūnijos
	2023–2025 
	-
	-
	-
	Įstaigos lėšos

	3.4. Organizuoti Apskritus stalus-diskusijas su socialiniais partneriais bei institucijomis, vykdančiomis neformalųjį suaugusiųjų švietimą ir tęstinį mokymą
	Koordinatorius 
Darbo grupė
	Pagal poreikį
	-
	-
	-
	Įstaigų lėšos

	
4. Uždavinys: Koordinuoti, viešinti neformaliojo suaugusiųjų švietimo ir tęsinio mokymosi priemones, vykdyti veiksmų plano įgyvendinimo stebėseną


	4.1. Viešinti aktualią informaciją apie neformalųjį suaugusiųjų švietimą ir tęstinį mokymąsi savivaldybės ir kitų organizacijų internetinėse svetainėse, spaudoje
	Koordinatorius Švietimo ir kultūros skyrius
Darbo grupė
	2023–2025
	-
	-
	-
	-

	4.2. Rinkti duomenis bei atlikti veiksmų plano įgyvendinimo monitoringą 
	Koordinatorius
Švietimo ir kultūros skyrius
	2023 m. I ketv. 
2024 m. I ketv. 
2025 m. I ketv. 
	-
	-
	-
	-

	4.3. Parengti naują veiksmų planą

	Koordinatorius
Darbo grupė
	2025 m. IV ketv.
	-
	-
	-
	-



P.S. SB – savivaldybės biudžeto lėšos; VB – valstybės biudžeto lėšos; ES – Europos struktūrinių fondų lėšos. 
Planuojamos lėšos eurais: 
2023 m. SB lėšos – 168 200; VB – 125 400; ES – 89 850; projektinės lėšos – 26 300;
2024 m. SB lėšos – 206 100; VB – 143 300; ES – 20 000; projektinės lėšos – 40 000; 
2025 m. SB lėšos – 236 100; VB – 152 200; ES – 20 000; projektinės lėšos – 40 000. 

______________________________


